கேள்வி: பார்வாரா கழிவுநீர் சுத்திகரிப்பு நிலையம் பற்றி விளக்கவும்.
பதில்: பார்வாரா கழிவுநீர் சுத்திகரிப்பு நிலையம் (''Bharwara Sewage Treatment Plant'') இந்தியா இலக்னோ நகரிலுள்ள கோமதி நகர் பகுதியில் உள்ள பர்வாரா கிராமத்தில் அமைந்துள்ளது. கழிவுநீர் சுத்திகரிப்பு நிலையத்தின் செயல்பாடு 2011 ஆம் ஆண்டு சனவரி மாதம் 15 ஆம் தேதியன்று தொடங்கியது. பார்வாரா கழிவுநீர் சுத்திகரிப்பு நிலையத் திட்டத்திற்கு ₹360 கோடி ரூபாய் செலவு செய்யப்பட்டது. பார்வாரா கழிவுநீர் சுத்திகரிப்பு நிலையத் திட்டம் 2010 ஆம் ஆண்டு சூலை மாதத்தில் அதன் திட்டமிடப்பட்ட திறனில் மூன்றில் ஒரு பங்கு செயல்படத் தொடங்கும் என்று ஆரம்பத்தில் தெரிவிக்கப்பட்டது. இந்த சுத்திகரிப்பு நிலையம் ஆசியா மிகப்பெரிய கழிவுநீர் சுத்திகரிப்பு நிலையமாகக் குறிப்பிடப்பட்டுள்ளது. 2019 ஆம் ஆண்டு சனவரி மாதத்தில் ஆலை இதன் தேவைகளுக்காக சூரிய சக்தி உற்பத்தியைத் தொடங்கியது. மேலும் உற்பத்தி செய்யப்படும் அதிகப்படியான மின்சாரத்தை உத்தரப் பிரதேசம் மின் நிறுவனத்திற்கு விற்பனை செய்யும் என்றும் தெரிவிக்கப்பட்டது. இங்கு சுத்திகரிக்கப்படும் கழிவுநீரில் நுண்ணுயிர் எதிர்ப்பு பாக்டீரியாக்கள் இருப்பதாகக் கூறப்படுகிறது.